# நுண்ணறிவு எண்

**நுண்ணறிவு ஈவு** அல்லது **நுண்ணறிவு எண்** (*Intelligence quotient - IQ*) என்பது மனித நுண்ணறிவை மதிப்பிடுவதற்காக வருவிக்கப்பட்ட சீர்தரப்படுத்தப்பட்ட தேர்வுகளின் தொகுப்பிலிருந்து பெறப்பட்ட மொத்த மதிப்பாகும். இதன் சுருக்க வடிவமான ஐ. கியூ (IQ) என்பது செருமானிய உளவியலாளர் வில்லியம் இசுடெர்ன் என்பவரால் உருவாக்கப்பட்டதாகும். இவர் பிறரெசுலாவ் பல்கலைக்கழகத்தில் பணியாற்றிய போது மனித நுண்ணறிவை மதிப்பிடுவதற்காக தான் பயன்படுத்திய சோதனை முறை ஒன்றை 1912 ஆம் ஆண்டு வெளியான தனது நூலொன்றில் பரிந்துரைத்திருந்தார்.  

வரலாற்றுரீதியாக, நுண்ணறிவு ஈவு என்பது ஒருவரின் மன வயதினை (ஆண்டு மற்றும் மாதங்களில்) ஒரு நுண்ணறிவுத் தேர்வினை நடத்தி தீர்மானித்து அதனை அதே நபரின் கால வயதினால் (ஆண்டு மற்றும் மாதங்களில்) வகுப்பதால் கிடைக்கும் மதிப்பு ஆகும். இவ்வாறு கிடைக்கும் மதிப்பினை (ஈவு) 100-ஆல் பெருக்கக் கிடைப்பது நுண்ணறிவு ஈவின் மதிப்பாகும். நவீன நுண்ணறிவு ஈவுச் சோதனைகளில், கிடைக்கும் மதிப்பானது 100-ஐச் சராசரியாகவும் திட்ட விலக்கம் 15-ஐயும் கொண்ட ஒரு இயல்நிலைப் பரவலாக மாற்றப்படுகிறது. இந்த முடிவுகளின்படி மக்கள் தொகையில் மூன்றில் இரண்டு பங்கு பேரின் நுண்ணறிவு ஈவு 85-இற்கும் 115-இற்கும் இடைப்பட்டதாக இருக்கிறது. 2 விழுக்காட்டினருக்கு 130-இற்கு மேலாகவோ 70-இற்குக் கீழாகவோ அமைகிறது.  

நுண்ணறிவுச் சோதனைகளின் மதிப்புகள் ஒருவரின் நுண்ணறிவை மதிப்பிடுகின்றன. எடுத்துக்காட்டாக, தொலைவு, நிறை போலன்றி, நுண்ணறிவின் ஒரு உறுதியான அளவீட்டை "நுண்ணறிவு" என்ற கருத்தியலின் கட்வுலனாகாத் தன்மையின் காரணமாக அடைய முடியாது. நுண்ணறிவு ஈவின் மதிப்புகளானவை எடுத்துக்கொள்ளும் உணவின் சத்துக்கூறுகள், பெற்றோரின் சமூகபொருளாதாரத் தகுதிநிலை, நோய்த்தாக்கம், இறப்பு வீதம், பெற்றோரின் சமூகத் தகுதிநிலை, மற்றும் பேறுகாலச் சூழல் ஆகியவற்றைச் சார்ந்துள்ளதாக அறியப்படுகிறது. நுண்ணறிவு ஈவிற்கும் மரபுபேற்றுத்திறனுக்கும் உள்ள தொடர்பானது ஒரு நூற்றாண்டிற்கும் மேலாக அலசி ஆராயப்பட்டு வருகிறது. இருப்பினும், மரபுவழியாக நுண்ணறிவினை அடைதல் என்பதன் வழிமுறையின் முக்கியத்துவமானது விவாதத்திற்குரிய பொருளாகவே இருந்து வருகிறது.  

நுண்ணறிவு ஈவு மதிப்புகள் கல்வியில் வாய்ப்பினை வழிங்குவதற்கும் ஒருவரின் அறிவுசார் திறனையும் வேலை தேடுவோரின் திறனை மதிப்பிடுவதற்கும் பயன்படுகிறது. ஆய்வுச் சூழலில், இந்த மதிப்பானது வேலைத்திறன் மற்றும் வருவாய் ஈட்டுதலின் வருவதுரைப்பவையாக ஆய்விடப்பட்டு வருகிறது. மக்கள்தொகையில் உள அளவியல் நுண்ணறிவின் பரவல் மற்றும் அதற்கும் பிற மாறிகளுக்கும் இடையிலான தொடர்புகளையும் ஆய்வு செய்ய இவை பயன்படுத்தப்படுகின்றன.  

## வரலாறு

### நுண்ணறிவு ஈவுச் சோதனையின் முன்னோடிகள்
வரலாற்றுரீதியாக, நுண்ணறிவு ஈவிற்கான சோதனைகள் வருவிக்கப்படுவதற்கு முன்னதாகவே, மக்களை அவர்களின் அன்றாட வாழ்வில் வெளிப்படுத்தும் நடத்தைகளை உற்றுநோக்கி நுண்ணறிவின் அடிப்படையில் வகைப்படுத்தும் முயற்சிகளானவை மேற்கொள்ளப்பட்டுள்ளன. முதன்மையாக நுண்ணறிவு ஈவுச் சோதனை மதிப்பெண்களின் அடிப்படையில் வகைப்படுத்தல்களை சரிபார்ப்பதற்கு அத்தகைய பிற நடத்தை கண்காணிப்புகள் இன்னும் முக்கியமானவை. சோதனை அறைக்கு வெளியேயான நடத்தைகளை உற்றுநோக்கலின் அடிப்படையிலான வகைப்படுத்தல், நுண்ணறிவு ஈவுச் சோதனைகளின் அடிப்படையிலான வகைப்படுத்தல் இவை இரண்டுமே பயன்படுத்தப்படும் குறிப்பிட்ட முறையில் நுண்ணறிவின் வரையறையைப் பொறுத்தும் வகைப்படுத்தும் செயல்முறையின் பிழை மதிப்பீடு மற்றும் நம்பகத்தன்மையைப் பொறுத்தும் சார்ந்துள்ளன.  

ஆங்கிலப் புள்ளியியல் நிபுணர் பிரான்சிஸ் கால்டன் (1822-1911) ஒரு நபரின் அறிவுத்திறனை மதிப்பிடுவதற்கான தரப்படுத்தப்பட்ட சோதனையை உருவாக்கும் முதல் முயற்சியை மேற்கொண்டார். இவர் உள அளவியலின் முன்னோடியும்  மனித பன்முகத்தன்மை மற்றும் மனித பண்புகளின் மரபியல் ஆய்வுக்கு புள்ளிவிவர முறைகளைப் பயன்படுத்துதல் ஆகியவற்றை முதன்முதலாகக் கையாண்டவரும் ஆவார். இவர் நுண்ணறிவானது பெருமளவு மரபியல் சார்ந்த ஒரு விளைபொருள் என நம்பினார். இதன் மூலமாக இவர் மரபணுவைக் குறிக்கவில்லை. இருப்பினும் இவர் மெண்டலிற்கு முன்னதாகவே மரபியல்ரீதியாகப் பெறப்படும் இத்தகைய விளைவுகளைக் குறித்து பல கோட்பாடுகளை உருவாக்கியிருந்தார். நுண்ணறிவிற்கும் அனிச்சைச் செயல்கள், தசைப்பிடிப்பு மற்றும் தலை அளவு போன்ற பிற கவனிக்கக்கூடிய பண்புகளுக்கும் இடையே ஒரு தொடர்பு இருக்க வேண்டும் என்று அவர் அனுமானித்தார். Hஇவர் 1882-ஆம் ஆண்டில் உலகின் முதல் மனநல சோதனை மையத்தை நிறுவினார், மேலும் இவர் 1883-ஆம் ஆண்டில் "மனித செயல்திறம் மற்றும் அதன் வளர்ச்சி பற்றிய விசாரணைகள்" என்ற அறிக்கையை வெளியிட்டார், அதில் இவர் தனது கோட்பாடுகளை முன்மொழிந்தார்.பலவிதமான இயற்பிய மாறிகள் பற்றிய தரவுகளைச் சேகரித்த பிறகு, இவரால் அத்தகைய தொடர்பைக் காட்ட முடியவில்லை, இறுதியில் இவர் இந்த ஆராய்ச்சியைக் கைவிட்டார்.  

பிரெஞ்சு உளவியலாளர் ஆல்ஃபிரட் பினெட், விக்டர் என்றி மற்றும் தியோடர் சைமன் ஆகியோருடன் சேர்ந்து, 1905 ஆம் ஆண்டில் பினெட்-சைமன் சோதனையை வெளியிட்டபோது சிறந்த வெற்றியைப் பெற்றார், இது வாய்மொழித் திறன்களை மையமாகக் கொண்டது. இது பள்ளிக் குழந்தைகளில் "மனவளர்ச்சி குன்றுதல்" என்ற பிறழ்ச்சியை அடையாளம் காணும் நோக்கம் கொண்டது, ஆனால் மனநல மருத்துவர்களின் “இந்தக் குழந்தைகள் "நோய்வாய்ப்பட்டவர்கள்" எனவே பள்ளியிலிருந்து நீக்கப்பட்டு புகலிடங்களில் பராமரிக்கப்பட வேண்டும்” கூற்றுகளுக்குக் குறிப்பிட்ட முரணாக இவை அமைந்தன. பினெட்-சைமன் அளவுகோலில் உள்ள மதிப்பெண் குழந்தையின் மன வயதை வெளிப்படுத்தும். எடுத்துக்காட்டாக, ஆறு வயதுக் குழந்தை வழக்கமாக ஆறு வயதுக் குழந்தைகளால் கடந்து செல்லும் அனைத்துப் பணிகளையும் கடந்து செல்ல இயலும் - ஆனால், அதற்கு மேல் எதுவும் இல்லை - இவரது கருத்துப்படி காலவரிசை வயது, 6.0 உடன் பொருந்தக்கூடிய ஒரு மன வயது இருக்கும். (ஃபான்சர், 1985). நுண்ணறிவு பன்முகத்தன்மை கொண்டது என்று பினெட் நினைத்தார், ஆனால், இந்தக் கருத்தியல் நடைமுறைத் தீர்வுகளின் கட்டுப்பாட்டின் கீழ் வந்தது.  

பினெட்டின் பார்வையில், இவரது அளவுகோலில் வரம்புகள் இருந்தன, மேலும் இவர் நுண்ணறிவின் குறிப்பிடத்தக்க பன்முகத்தன்மையைச் சுட்டிக்காட்டி எண்ணியல் ரீதியான நடவடிக்கைகளுக்கு மாறாக தரத்தைப் பயன்படுத்தி அதைப் படிக்க வேண்டியதன் அவசியத்தை இவர் வலியுறுத்தினார் (ஒயிட்., 2000). அமெரிக்க உளவியலாளர் என்றி எச். கட்டார்டு ஒரு மொழிபெயர்ப்பு அறிக்கையை 1910 ஆம் ஆண்டில் வெளியிட்டார். அமெரிக்க உளவியலாளரான லூயி டெர்மன் இசுட்டான்போர்டு பல்கலைக்கழகத்தில் பினெட்-சைமன் அளவுகோலை திருத்தி அமைத்தார். இது இசுடான்போர்டு பினெட் நுண்ணறிவுத் தர அளவுகோல் (1916) என்று பெயரிடப்பட்டது. இத்தர அளவுகோல் ஐக்கிய அமெரிக்க நாடுகளில் பல பதின்ம ஆண்டுகளுக்குப் புகழ் பெற்ற சோதனையாக இருந்து வந்தது.  

## பல்வேறு IQ சோதனைகள் :
1.ராவனின் முற்போக்கான அணிகள் (RPM)  

2.கேட்டெல் கலாச்சார கண்காட்சி III (CFIT)  

3.ரேனால்ட்ஸ் அறிவுசார் மதிப்பீட்டு அளவுகோல்கள் (RIAS)  

4.தர்ஸ்டோனின் முதன்மை மன திறன்கள்[82][83]  

5.காஃப்மேன் சுருக்கமான நுண்ணறிவு சோதனை (KBIT)  

6.பல பரிமாண திறன் பேட்டரி II  

7.தாஸ்–நாக்லியேரி அறிவாற்றல் மதிப்பீட்டு அமைப்பு (CAS)  

8.நாக்லியேரி சொற்கள் அல்லாத திறன் சோதனை (NNAT)  

9.பரந்த அளவிலான நுண்ணறிவு சோதனை (WRIT)  

## வகைப்பாடு
IQ வகைப்பாடு என்பது IQ மதிப்பெண் வரம்புகளை "உயர்ந்த" அல்லது "சராசரி" போன்ற விவரத்துணுக்குகளுடன் பல்வேறு வகைகளாகக் குறிப்பிடுவதற்கு IQ சோதனை வெளியீட்டாளர்களால் பயன்படுத்தப்படும் நடைமுறையாகும். IQ வகைப்பாடு வரலாற்று ரீதியாக மனிதர்களை நடத்தை கண்காணிப்பின் பிற வடிவங்களின் அடிப்படையில் பொதுவான திறனால் வகைப்படுத்த முயற்சிப்பதன் மூலம் முன்னெடுக்கப்பட்டது. IQ சோதனைகளின் அடிப்படையில் வகைப்பாடுகளை சரிபார்ப்பதற்கு நடத்தை கண்காணிப்பின் அந்த பிற வடிவங்கள் இன்னும் முக்கியமானவை.